સુપ્રીમ કોર્ટના વકીલ દુષ્યંત દવેનું કહેવુ છે કે મેં એસબીઆઈના મેનેજમેન્ટના વડાને મળી તેમને એવી સલાહ આપી હતી કે, વિજય માલ્યા ભારતથી ભાગી શકે છે. તેમણે કહ્યુ હતુ કે એસબીઆઈ સાથે મારી મુલાકાત રવિવારે ૨૮ ફેબ્રુઆરી ૨૦૧૬ના રોજ થઈ હતી. દવેએ એસબીઆઈને માલ્યાનો પાસપોર્ટ રદ્દ કરવાની સલાહ આપી હતી. આ સિવાય તેમણે જણાવ્યુ હતુ કે એસબીઆઈના અધ્યક્ષ અને ટોચના પદો પર બેસેલા સરકારના લોકો આ બેઠક અને મેં આપેલી સલાહ અંગે જાણતા હતા. જો કે કોઈએ કાર્યવાહી ન કરી અને તે પછી માલ્યા ચાર દિવસ બાદ દેશ છોડી ભાગી ગયો હતો.